b'\n_START_ARTICLE_\nCharles Sturt\n_START_SECTION_\nPrimers anys\n_START_PARAGRAPH_\nCharles Sturt era el fill gran (de tretze fills) de Thomas Lenox Napier Sturt. Sturt va ser declarat el tinent el 7 d\'abril de 1823 i promogut a capit\xc3\xa0 el 15 de desembre de 1825. Amb un destacament del seu regiment, Sturt acompany\xc3\xa0 condemnats a bord del Mariner a Nova Gal\xc2\xb7les del Sud, arribant a Sydney el 23 de maig de 1827.\n_START_SECTION_\nAustr\xc3\xa0lia i la primera de dues expedicions Sturt\n_START_PARAGRAPH_\nA Nova Gal\xc2\xb7les del Sud Sturt es trob\xc3\xa0 les condicions i el clima molt millor del que esperava i desenvolup\xc3\xa0 un gran inter\xc3\xa8s pel pa\xc3\xads. Va ser nomenat major de brigada i secretari militar. Estava disposat a explorar l\'interior d\'Austr\xc3\xa0lia, especialment els seus rius._NEWLINE_Reb\xc3\xa9 l\'aprovaci\xc3\xb3 de Governador Ralph Darling el 4 de novembre de 1828 per explorar la zona del riu Macquarie, a l\'oest de Nova Gal\xc2\xb7les del Sud name. Per\xc3\xb2, no va ser fins al 10 de novembre en qu\xc3\xa8 comen\xc3\xa7\xc3\xa0 l\'expedici\xc3\xb3, formada per Sturt, el seu criat Joseph Harris, dos soldats i vuit presos. El 27 de novembre, Hamilton Hume l\'acompany\xc3\xa0 com el seu assistent i la seva experi\xc3\xa8ncia fou molt \xc3\xbatil. El 7 de desembre comen\xc3\xa7\xc3\xa0 realment l\'expedici\xc3\xb3 pels territoris relativament poc coneguts. Els anys 1828-1829 va ser un per\xc3\xadode de sequera i hi havia dificultat per obtenir prou aigua. Segui els cursos dels rius Macquarie, Bogan i Castlereagh fins descobr\xc3\xad el riu Darling. L\'expedici\xc3\xb3 torn\xc3\xa0 a va vall de Wellington el 21 d\'abril de 1829 demostrant que el nord de Nova Gal\xc2\xb7les del Sud no era un mar interior, per\xc3\xb2 el misteri d\'on neixen els rius de l\'oest de Nova Gal\xc2\xb7les del Sud cresqu\xc3\xa9._NEWLINE_El 1829 el governador Darling aprov\xc3\xa0 una expedici\xc3\xb3 per resoldre aquest misteri. Sturt propos\xc3\xa0 viatjar pel Riu Murrumbidgee, la part alta s\'havia vist a l\'expedici\xc3\xb3 de Hume i Hovell. En lloc de Hume, que no va poder unir-se, George Macleay hi va anar "com un company i no com un assistent". El 7 de gener 1830 va comen\xc3\xa7ar l\'accidentat viatge pel Murrumbidgee. El gener de 1830 Sturt va arribar a la conflu\xc3\xa8ncia del Murrumbidgee i un riu molt m\xc3\xa9s gran, que Sturt anomen\xc3\xa0 el Riu Murray. De fet, va ser el mateix riu que Hume i Hovell havia creuat en una fase pr\xc3\xa8via. L\'expedici\xc3\xb3, constantment, es trobava en perill pels abor\xc3\xadgens, per\xc3\xb2 Sturt sempre va aconseguir apaivagar-los._NEWLINE_Sturt atravess\xc3\xa0 el riu Murray, fins que arrib\xc3\xa0 a la conflu\xc3\xa8ncia del riu amb el Darling. Aix\xc3\xad demostr\xc3\xa0 que tots els rius de l\'oest conflueixen en el Murray. Al febrer de 1830, arribaren a un gran llac que Sturt anomenada  Llac Alexandrina. Uns dies m\xc3\xa9s tard, van arribar al mar. All\xc3\xa0 es va fer el descobriment decebedor que la desembocadura del Murray era un laberint de llacunes i barres de sorra, infranquejables per a la navegaci\xc3\xb3._NEWLINE_L\'expedici\xc3\xb3 f\xc3\xa9u front a una dura prova pels rius Murray i Murrumbidgee, remant contra el corrent, en la calor d\'un estiu australi\xc3\xa0. Les seves provisions s\'acabaren i quan arribaren a Narrandera per l\'abril, no van ser capa\xc3\xa7os d\'anar m\xc3\xa9s enll\xc3\xa0. Sturt va enviar a dos homes per terra a la recerca de subministraments, que tornaren a temps per salvar-los de la fam. Per\xc3\xb2 Sturt qued\xc3\xa0 cec durant alguns mesos i mai m\xc3\xa9s va recuperar totalment la salut. En el moment en qu\xc3\xa8 tornaren a Sydney havien remat i navegat gaireb\xc3\xa9 2.900 quil\xc3\xb2metres pel sistema fluvial.'